open-index/open-wikipedia-markdown huggingface dataset:
Karjalainen (sanomalehti)

**Karjalainen** on Joensuussa ilmestyvä, sitoutumaton 6-päiväinen sanomalehti. Lehden päätoimittaja on Pasi Koivumaa (1. heinäkuuta 2008 alkaen). Edellinen päätoimittaja filosofian tohtori Pekka Mervola siirtyi ''Keskisuomalaisen'' päätoimittajaksi. Lehden toimitus on Noljakassa. 

Lehden toimituksessa työskentelee noin 40 henkilöä. 

*Karjalaista* julkaisee mediakonserni Keskisuomalaiseen kuuluva Keskisuomalainen Media Oy.

Keskisuomalainen osti PunaMusta Medialta (nyk. Rebl Group) yhtiön lehtitoimialan huhtikuussa 2024. Kaupan myötä *Keskisuomalainen*-konserniin siirtyi pohjoiskarjalaiset paikallismediat maakuntalehti Karjalainen, paikallisradiokanava Karjalainen Syke, kaupunkilehti Karjalan Heili sekä paikallislehdet Lieksan Lehti, Ylä-Karjala, Pogostan Sanomat, Pielisjokiseutu, Outokummun Seutu ja Parikkalan-Rautjärven Sanomat.

*Karjalaisen* levikkialue käsittää Pohjois-Karjalan maakunnan. Sen tarkastettu levikki on 44&nbsp;728 kappaletta (vuonna 2011). Kokonaistavoittavuus vuonna 2024 oli 147 200. 

## Historia
*Karjalainen* on perustettu vuonna 1874 nimellä *Karjalatar*. Lehti oli Kansallisen Kokoomuksen äänenkannattaja vuoteen 1994 asti. Karjalainen muuttui seitsemänpäiväiseksi sanomalehdeksi vuonna 1955. 23. huhtikuuta 2023 alkaen lehti on ilmestynyt painettuna lehtenä kuutena päivänä viikossa maanantaista lauantaihin . Lehti siirtyi tabloid-kokoon 15. maaliskuuta 2016. Joulukuussa 2019 Karjalainen avasi verkkosivuillaan tilaajilleen lisäpalveluna lehden kaikki vanhat vuosikerrat digitoituina näköislehtinä Kaiku-digiarkistossa.

Lehti kuului osaksi PunaMusta Media Oyj -konsernia. Lehtiyhtiön suurin omistaja on Laakkosen suku. Koivumaa oli *PunaMusta Media Oyj* -konsernissa Pohjois-Karjalan Kirjapainon lehtitoimialan johtaja.  Lehti oli osakkaana Väli-Suomen Media Oy:ssä, joka julkaisee yhteisiä Sunnuntaisuomalainen-sivustoja yhdessä kolmen muun lehden kanssa: ''Savon Sanomat'', *Keskisuomalainen* ja ''Etelä-Suomen Sanomat''. Yhteistyö ''Pohjalaisen'' ja ''Ilkan'' kanssa päättyi vuoden 2013 lopussa. 

## Vastaavat päätoimittajat
*Aukusti Vilho Rantasalo 1918
*Matti Klemola 1918–1919
*Antti Leopold Hintikka 1919–1934 (alennettiin toimitussihteeriksi)
*Arvi Tapiola 1934–1939
*Kosti Aaltonen 1939
*Matti Karjalainen 1939–1941
*Kosti Aaltonen 1941–1945
*Veikko Pekkarinen 1945–1965
*Seppo Vento 1965–1992
*Pekka Sitari 1992–2002
*Pekka Mervola 2002–2008
*Pasi Koivumaa 2008–

## Vuoden urheilija -valinta ja muita maakunnallisia kilpailuja
*Karjalainen* on valinnut Pohjois-Karjalan vuoden urheilijan vuodesta 1952 lähtien. 
Vuosikymmenien mittaisia lehden järjestämiä kilpailuja ovat valinnat vuoden koiraksi ja koirankasvattajaksi sekä *Karjalaisen* kalakilpailu eli kilpailu vuoden suurimmista kaloista. 
*Karjalainen* on valinnut vuodesta 2017 maakunnallisen kulttuuriteon.

## Lähteet

## Kirjallisuutta
*Vento, Seppo: *Maan ja maakunnan hyväksi. Karjalatar - Karjalainen 1874–1974.* Joensuu 1974. .

## Aiheesta muualla
*Karjalaisen verkkolehti
Pyhän Yrjön risti

**Pyhän Yrjön Risti** () on punainen risti valkealla tai hopeisella pohjalla, ristin palkkien risteyskohdan ollessa vaakasuunnassa kentän keskellä. Pyhän Yrjön ristilipun ovat ottaneet käyttöönsä muun muassa Genovan tasavalta ja sittemmin Genovan kaupunki (vuonna 1096), Georgia sekä Englannin kuningaskunta (vuonna 1190).

## Katso myös
* Pyhä Yrjö

## Aiheesta muualla
Englannin vaakuna

**[[Englanti|Englannin]] [[vaakuna]]ssa** on punaisella pohjalla kolme kultaista kävelevää kohtikatsovaa leijonaa (englanniksi *Gules, three lions passant guardant Or*). Tämä vaakuna on ollut käytössä 1200-luvulta asti nykymuotoisena.

Ensimmäinen varmuudella identifioitu Englannin vaakuna periytyy kuningas Henrik II Plantagenetilta, jonka vaakunassa oli kultaisessa kentässä kaksi kultaista kävelevää leijonaa. Hän lisäsi yhden leijonan äitinsä, Normandian herttuakunnan, vaakunaansa, jossa oli punaisessa kentässä yksi kultainen kävelevä leijona, symboloimaan myös Englannin kuninkuutta. Kuningas Rikhard I Leijonamieli käytti vaakunaa, jossa oli punaisessa kentässä kaksi kultaista taistelevaa leijonaa. Nykymuotoonsa vaakuna vakiintui Rikhardin veljenpojan Henrik III:n valtakaudella.
Arhangai

**Arhangai** () on yksi Mongolian 21 provinssista. Se sijaitsee maan keskiosassa Ulan Batorin länsipuolella ja rajautuu Bulganin, Övörhangain, Bajanhongorin, Zavhanin ja Hövsgölin provinsseihin. Siellä on vuoden 2010 väestönlaskennan mukaan 84&nbsp;078 asukasta ja sen pinta-ala on 55&nbsp;300 neliökilometriä. Provinssin pääkaupunki on Tsetserleg.

## Maantiede
Arhangain pinta-ala on 55&nbsp;300 neliökilometriä. Sen korkein kohta on Harlagtaivuoren huippu (3&nbsp;539 m), ja matalin kohta (1&nbsp;290 m) alueella, jolla Tamir- ja Orhonjoet yhtyvät. Tunnetuin vuori alueella on Horgo-tulivuori, joka on osa Horgo-Terhiin Tsagaan nuurin kansallispuistoa.

## Aluejako
Arhangai jakaantuu 19 pienempään alueeseen, sumiin. Ne ovat:

* Provinssin pääkaupunki Tsetserleg.

## Kuvia

Tiedosto:Terkhiin Tsagaan Nuur 003.jpg|Terhiin Tsagaan -järvi
Tiedosto:Kloster zezerleg.JPG|Tsetserlegin luostari
Tiedosto:Horgo.JPG|Horgo-tulivuoren kraatteri
Tiedosto:ChuluutCanyon.JPG|Tšuluutjoen kanjoni
Tiedosto:Arkhangai Aimag6.JPG|Maisemaa Tsetserlegin lähellä
Tiedosto:Taikhar chuluu.jpg|Taihar-kivi


## Lähteet

## Aiheesta muualla

*Provinssin internetsivut
Late Registration

**Late Registration** on Kanye Westin toinen albumi. Mediassa albumi sai edeltäjäänsä, *[[The College Dropout]]* -albumia, ristiriitaisemman vastaanoton. Albumi kuitenkin palkittiin vuoden 2006 Grammy-palkintogaalassa parhaana rap-albumina.

Siinä missä Kanye Westin edellinen albumi, *The College Dropout*, oli kokonaan hänen omaa tuotantoaan, *Late Registration* -albumilla on useilla kappaleilla myös apulaistuottaja. ”Touch the Sky” -kappale on täysin Just Blazen tuottama.

Albumilta singleinä julkaistiin kappaleet ”Diamonds from Sierra Leone”, ”Gold Digger”, ”Heard ’Em Say” ja ”Touch the Sky”. On huomattavaa, että ensimmäinen single ”Diamonds from Sierra Leone” on albumilla vain bonusraitana. Albumi myi ensimmäisellä viikollaan 860&nbsp;000 kappaletta. Albumia on myyty Yhdysvalloissa 3,1 miljoonaa kappaletta ja maailmanlaajuisesti 6 miljoonaa kappaletta. Albumi sijoittuu sijalle 118. ''Rolling Stonen'' 500 Greatest Albums of All Time -listalla.

## Kappalelista
#
#
#
#
#
#
#
#
#
#
#
#
#
#
#
#
#
#
#
#
#

### Bonuskappaleet, jotka eivät sisälly kappalelistaan
* ”We Can Make It Better” (Vain Japanin ja Yhdistyneen kuningaskunnan versioissa)
* ”Back to Basics (featuring Common)” (Vain Japanin versiossa)
Skotlannin lippu

**Skotlannin lipussa** on sinisellä kentällä valkoinen Andreaan risti; Pyhää Andreasta pidetään Skotlannin suojeluspyhimyksenä. Lippu on yksi maailman vanhimpia yhä käytössä olevia lippuja, sen käyttöönottovuodeksi on mainittu 832, 815 ja jopa 761.

## Katso myös
* Skotlannin vaakuna

## Lähteet
Skotlannin vaakuna

**Skotlannin vaakuna** oli Skotlannin monarkkien virallinen vaakuna, jota käytettiin Skotlannin kuningaskunnan vaakunana ennen vuotta 1603, jolloin Englannin ja Skotlannin kruunut yhdistettiin saman hallitsijan, Skotlannin Jaakko VI:n alaisuuteen. Yhdistymisen jälkeen vaakunasta tuli osa Yhdistyneen kuningaskunnan vaakunaa, jossa on esillä myös Englannin ja Irlannin vaakunat.

Kilvessä on punainen ja hillitsemätön leijona keltaisella pohjalla, liljakoristeisen kaksoiskehän ympäröimänä. Ensimmäisenä sitä käytti Skotlannin kuningas Vilhelm Leijona. Vaakunassa on punainen leijona istumassa valtaistuimella pidellen miekkaa ja valtikkaa. Alun perin sen molemmilla puolilla oli yksisarvinen. Vaakuna sisältää sanat "*Nemo me impune lacessit*" (*Kukaan ei vahingoita minua rangaistuksetta.*)

Nykymuodossaan Skotlannin vaakuna periytyy kuningas Robert I Brucen aikaan ja Bannockburnin taisteluun 1314. Hän otti Skotlannin vaakunan omakseen entisen sukuvaakunansa (kultaisessa kentässä punainen lakio ja vinoristi) sijaan.
Rajavalvonta

**Rajavalvonta** on valtion suorittamaa toimintaa, jolla se pyrkii parantamaan sisäistä turvallisuuttaan. Yleensä toiminnasta vastaa valtion viranomainen, jonka nimikkeenä on rajavartiolaitos, rajapoliisi tai muu vastaava. Jotkin maat ovat antaneet rajavalvonnan joko poliisin tai asevoimien hoitoon. Rajavartiolainsäädäntö ja rajavartiolaitoksen toimintatavat vaihtelevat maittain. Rajavalvontaviranomainen tekee yleensä läheistä yhteistyötä poliisin, tullin ja asevoimien kanssa.

Rajavalvonta kuuluu Suomessa sisäministeriön alaisuuteen. Esimerkiksi Venäjällä se kuuluu puolestaan FSB:n ja siten oikeusministeriön toimivaltaan, aiemmin Neuvostoliitossa valtionkomitean tasoisen KGB:n alaisuuteen ja Yhdysvalloissa erityisen Kotimaan turvallisuuden ministeriön alaisuuteen.

## Tehtävät
Rajavalvontaan tyypillisesti liittyviä tehtäviä ovat valtion rajojen valvominen, rajan ylittävien henkilöiden ja ajoneuvojen tarkastaminen, laittomien rajanylitysten estäminen, laittomien tavaroiden (esimerkiksi aseet ja huumausaineet) maahantuonnin estäminen sekä rajaloukkaustapausten tutkiminen.

Suomessa rajavalvonnan tehtävänä on mahdollistaa sujuva ja turvallinen rajanylitysliikenne. Sen tehtäviin kuuluu myös saattaa luvattomasti rajan ylittäneet asianmukaiseen viranomaisprosessiin, kuten esimerkiksi turvapaikkaprosessiin.

Suomessa Rajavartiolaitos toimii läheisessä yhteistyössä tullin kanssa. Rajavartiolaitoksen pääasiallinen vastuu on ihmisten rajaliikenteen valvonta kun taas kaiken tavaraliikenteen, niin rahdin kuin matkustajien mukana kulkevien tavaroiden valvonta kuuluu tullille. Tarvittaessa virka-apua pyydetään myös Poliisilta.

## Katso myös
*Rajanylityspaikka
*Suomen Rajavartiolaitos
*Ruotsin rannikkovartiosto

## Lähteet

## Aiheesta muualla
Dornod

**Dornod** () on yksi Mongolian 21 provinssista. Se sijaitsee maan itäosassa ja rajautuu lännessä Hentiin ja Sühbaatarin provinsseihin, pohjoisessa Venäjään sekä idässä ja etelässä Kiinaan. Siellä on vuoden 2010 väestönlaskennan mukaan 68&nbsp;873 asukasta ja sen pinta-ala on 123&nbsp;600 neliökilometriä. Provinssin pääkaupunki on Tšoibalsan.

## Aluejako
Provinssi on jaettu 14 pienempään alueeseen, sumiin. Ne ovat:

## Lähteet

## Aiheesta muualla

* Provinssin internetsivut
Sähkövoima

**Sähkövoima** voi viitata muun muassa seuraaviin asioihin:

* Sähkövoimatekniikka
* Verkkovirta
* Sähkömagneettinen vuorovaikutus
Nosturi (Helsinki)

**Nosturi** oli Helsingin Hietalahdessa osoitteessa Telakkakatu 8 sijainnut kulttuuri- ja monitoimitalo, jossa järjestettiin vuoden 2019 loppuun saakka muun muassa konsertteja, messuja, muotinäytöksiä ja nuorten diskoja. Talon toimintaa ylläpiti Elmu ry johtajanaan Tapio Hopponen.

Rakennus sijaitsi Hietalahden telakan alueen reunassa ja rakennettiin vuonna 1957 telakkaan liittyväksi varastorakennukseksi.  Rakennus oli Kaj Saleniuksen suunnittelema. Kun rakennus jäi tyhjilleen, Elmu sai sen haltuunsa vuonna 1999 samaan aikaan puretun Lepakon tilalle.

Nosturin kapasiteetti oli tapahtumasta riippuen noin 900 henkilöä. Samoissa tiloissa toimi myös pienempiin tapahtumiin soveltunut Elmun baari. Nosturissa ovat esiintyneet muun muassa HIM, Ace Frehley, Stone Sour, Arch Enemy, Apulanta, Children of Bodom, Lordi, Laibach, Bloodhound Gang, CKY, Iconcrash, Anthrax, Motörhead, Papa Roach, DragonForce, Ensiferum, Stam1na, Jenni Vartiainen, Elastinen, Iso H, Hanoi Rocks (Hanoi Revisited -kokoonpanolla), Jedi Mind Tricks (JusAllah -kokoonpanolla) ja Turisas.

Nosturi purettiin vuonna 2020, kun entisen telakka-alueen itäisintä osaa, Telakkaranta, alettiin rakentaa uudeksi asunto­alueeksi. Suunnitelman mukaan Elmun tuli saada korvaavat tilat lähellä sijaitsevasta, kaava­luonnoksessa suojelluksi merkitystä konepajahallista. Suunnitelma kuitenkin kariutui korkeisiin kustannuksiin, kuten myös mahdollinen muutto Suvilahden kaasukelloihin Helsingin nuorisoasiainkeskuksen kanssa. Kaupungin kulttuuripalvelupäällikkö Stuba Nikulan mukaan oli melko selvää, ettei pysyviä uusia tiloja löydettäisi Nosturin purkamiseen mennessä.

## Lähteet

## Aiheesta muualla

*Elmu ry
Minako Honda

**Minako Honda** (31. heinäkuuta 1967 – 6. marraskuuta 2005) oli japanilainen poplaulaja. Hän aloitti uransa 1980-luvulla laulamalla J-poppia. Myöhemmin hän levytti animelauluja. 1990-luvulla Minako Honda alkoi esiintyä myös musikaaleissa. Hän kuoli leukemiaan marraskuussa 2005.

Honda levytti Brian Mayn kanssa kappaleen ”Crazy Nights”/”Golden Days”.

## Studioalbumit
* M'Syndrome (M'シンドロームEmu'Shindorōmu) (1985)
* Lips (1986)
* Cancel (1986)
* Oversea (1987)
* Midnight Swing (1988)
* Hyōteki (豹的, Target) (1989)
* Wild Cats (1989)
* Junction (1994)
* Hare Tokidoki Kumori (晴れ ときどき くもり, Fine, Sometimes Cloudy) (1995)
* Ave Maria (2003)
* Toki (時, Time) (2004)
* Amazing Grace (アメイジング・グレイス Ameijingu Gureisu) (2005)
* Kokoro Wo Komete... (心を込めて... Heartily) (2006)
* Yasashii Sekai (優しい世界 Gentle World) (2006)
* Eternal Harmony (2008)
* Last Concert (ラスト・コンサート) (2008)

## Lähteet
Luettelo tunnetuista HIV-positiivisista

Tämä on luettelo tunnetuista HIV-positiivisista henkilöistä. 

## Urheilijat
*Arthur Ashe (1943–1993), yhdysvaltalainen tenniksen pelaaja.
*Magic Johnson (s. 1959), yhdysvaltalainen koripallon pelaaja
*Greg Louganis (s. 1960), yhdysvaltalainen uimahyppääjä, jolla on ruotsalaisia ja samoalaisia sukujuuria.

## Näyttelijät
*Rick Aviles (1952–1995), yhdysvaltalainen näyttelijä
*John Bindon (1943–1993), brittiläinen näyttelijä
*Brad Davis (1949–1991), yhdysvaltalainen näyttelijä
*Jessica Dee (s. 1978), tšekkiläinen pornonäyttelijä
*Rock Hudson (1925–1985), yhdysvaltalainen elokuvanäyttelijä.
*Charlie Sheen (s. 1965), yhdysvaltalainen näyttelijä

## Muusikot
*Andy Bell (s. 1964), Erasuren laulaja.
*Nadja Benaissa (s. 1982), saksalainen laulaja, epäilty HI-viruksen levittämisestä.
*Robbin Crosby (1959–2002), yhdysvaltalainen kitaristi (Ratt), kuoli AIDSiin
*Kiki Djan (1957–2004), ghanalainen laulaja.
*Eazy-E (1963–1995), yhdysvaltalainen rap-muusikko.
*Tom Fogerty (1941–1990), Creedence Clearwater Revivalin kitaristi.
*Jerry Herman (s. 1931), yhdysvaltalainen musikaalien säveltäjä ja sanoittaja.
*Freddie Mercury (1946–1991), brittiläinen muusikko (Queen).
*Chuck Panozzo (s. 1947), Styx-yhtyeen entinen basisti. 
*Scott Ross (1951–1989), cembalisti, kuoli AIDSiin.
*Renato Russo (1960–1996), brasilialainen muusikko, kuoli AIDSiin.
*Gil Scott-Heron (1949–2011), yhdysvaltalainen laulaja, lauluntekijä ja muusikko
*Jermaine Stewart (1957–1997), yhdysvaltalainen laulaja.
*Ricky Wilson (1953–1985), yhdysvaltalainen kitaristi (The B-52's), kuoli AIDS-komplikaatioihin.

## Poliitikot
*Brian Huskins, kanadalainen poliitikko.
*Ryuhei Kawada (s. 1976), japanilainen poliitikko, sai HIV:n verituotteesta.

## Kirjailijat
* Isaac Asimov (1920–1992), yhdysvaltalainen science fiction kirjailija, joka sairastui saastuneesta verestä ohitusleikkauksen yhteydessä. 
* Cyril Collard (1957–1993), ranskalainen kirjailija
* Larry Kramer (s. 1935), yhdysvaltalainen kirjailija, dramaturgi ja homoaktivisti.
* Mark Ravenhill (s. 1966), brittiläinen näytelmäkirjailija.
* Edmund White (1940–2025), yhdysvaltalainen kirjailija ja kriitikko.

## Filosofit
* Michel Foucault (1926–1984), ranskalainen filosofi. 

## Muut
* Robert Mapplethorpe (1946–1989), amerikkalainen valokuvaaja, kuoli AIDSin aiheuttamiin komplikaatioihin 
* Tony Richardson (1928–1991), brittiläinen ohjaaja ja tuottaja, joka voitti kaksi Academy Awardsia
* Ryan White (1971–1990), AIDS-aktivisti, joka sai HIV-tartunnan jo varhaislapsuudessaan hemofiliahoidossa.

## Lähteet
Stereogrammi

**Stereogrammi** on optinen harha, jossa kaksiulotteinen kuva saadaan näyttämään kolmiulotteiselta. Tavallisesti stereogrammiin piilotettu kolmiulotteinen kuva saadaan näkyviin kohdistamalla katse kuvan taakse tai kuvan etupuolelle.

Stereogrammeja laadittiin jo vuosia ennen kuin ne tulivat uudelleen suosituiksi tietokoneiden kehityksen myötä. Klassisissa stereogrammeissa eli stereokuvapareissa syvyysvaikutelma saadaan aikaan ottamalla kohteesta kaksi kuvaa hiukan eri kuvakulmista ja asettamalla nämä vierekkäin (katso stereoskopia). Uudempi stereogrammien laji on yhden kuvan stereogrammi eli autostereogrammi. Päinvastoin kuin klassisissa stereogrammeissa, näissä stereokuvissa katsoja ei yleensä näe kuvaan piilotettua aihetta ennen kuin silmät on kohdistettu oikein.

Stereogrammeja voi katsoa myös kohdistamalla katse kuvan eteen eli katsomalla kieroon. Tällöin syvyysvaikutelma muuttuu päinvastaiseksi. Jotkut stereogrammit on laadittu siten, että kuva näkyy oikein nimenomaan kieroon katsomalla.

Salvador Dalí loi joitakin vaikuttavia stereogrammeja tutkiessaan optisia harhoja.

## Katso myös

*3D-grafiikka
*stereoskopia
*stereoskooppi
*anaglyfikuva
*autostereogrammi
*lentikulaarinen kuva

## Aiheesta muualla

*Gene Levinen värillisiä stereogrammeja 
*Gallery of 3D Stereogram Images 
*Stereogram Software 
*Stereogram Examples  
*3DJournal: Artikkeleja 3D-kuvista ja -elokuvista  
*Explora Museum, Frankfurt am Main 
*Museum 3. Dimension, Dinkelsbühl, Saksa 
*Ohjeita kolmiulotteisten kuvien näkemiseen 
*3-D and SIRDS stereogram images
Murskain

**Murskain** on kiinteiden aineiden pienemmiksi särkemiseen tarkoitettu kone.

Murskaintyyppejä ovat mm. repivät murskaimet, leikkaavat murskaimet, puristavat murskaimet sekä iskuun perustuvat murskaimet (impact crusher). Leikkaavat murskaimet ovat yleensä suurinopeuksisia koneita (50 - 100 rpm), samoin kuin iskuun perustuvat murskaimet. Repivät murskaimet ovat usein hidaskäyntisiä (20 - 100 rpm). Murskainten toimintaperiaate on useimmiten roottorin pyörimiseen perustuva, mutta esimerkiksi kuluttavien mutta helposti murtuvien mineraalien murskauksessa tulos saadaan aikaan kahdella vastakkain oskilloivalla iskulevyllä.

Murskaimia käytetään teollisuudessa materiaalien homogenisointiin ja esikäsittelyyn. Tyypillisiä ongelmia murskauksessa ovat kykenemättömyys hajottaa materiaalia, suuri kuluminen ja suuri energiankulutus sekä vahingoittuminen esimerkiksi metallien joutuessa laitteeseen.
Memento mori

**Memento mori** ( tai *muista kuolevasi*) on usein käytetty latinankielinen sanonta ja taiteessa yleinen aihepiiri eli teema. Kertomusten mukaan se on peräisin Rooman valtakunnasta, jossa orja kuiskasi lausetta voittoisan sotapäällikön korvaan hänen voittokulkueessaan eli triumfikulkueessaan. Pidempi muoto lauseesta on ”memento te mortalem esse” eli ”muista olevasi kuolevainen”.

Myöhemmin sanonta on viitannut taideteoksiin (kuten runot, laulut, maalaukset ja grafiikka), joiden tarkoituksena on muistuttaa kuoleman olemassaolosta ja mahdollisuudesta, usein myös kuoleman tasa-arvoisuudesta kuten kuolemantanssi-aihe. Memento mori -teemaa on käytetty etenkin kristillisessä taiteessa.

## Lähteet

## Aiheesta muualla
Harha

**Harha** voi tarkoittaa seuraavia:
* hallusinaatiota eli aistiharhaa
* illuusiota eli havaintoharhaa
* harhaluuloa eli ajatusharhaa
* tilastollisen estimaattorin harhaa
* tieteellisen tutkimuksen harhaa
* Taideyhdistys Harhaa, joka on joensuulainen taideyhdistys
Peili (leikki)

**Peili** on vanha seuraleikki.

## Leikin kulku
Leikin säännöistä on erilaisia versioita, mutta niitä yhdistää selkeä perusajatus. Peilileikkiin tarvitaan:

* laajahko paikka pihalla tai sisällä
* vähintään kolme pelaajaa, mielellään enemmän

Yksi leikkijöistä valitaan peiliksi ja asettuu seisomaan selin muihin pelaajiin lyhyen matkan (n. 5–15&nbsp;metriä) päähän. Etäisyys riippuu pelaajien lukumäärästä ja tilan antamista mahdollisuuksista. Muut pelaajat seisovat rivissä.

Leikin perusajatuksena on päästä peiliksi peilin paikalle. Pelaajat lähtevät hiljaisesti etenemään kohti edessä selin olevaa peiliä. Peili kääntyy ajoittain nopeasti ympäri. Jos hän havaitsee yhden tai useamman pelaajista liikkuvan, hän mainitsee kyseisen pelaajan tai pelaajat nimeltä, ja näiden on palattava lähtöviivalle. 

Ollessaan kasvotusten muihin leikkijöihin peili voi myös käskeä heitä tekemään jotakin, esimerkiksi pyytää jotakuta ottamaan kolme askelta eteen- tai taaksepäin.

Näin jatketaan kunnes joku onnistuu koskettamaan peiliä selkään ja huudahtamaan "Peili!" Tämän jälkeen peilinä olija vaihtuu ja leikki voidaan aloittaa alusta.

Eräässä muunnelmassa kaikki pelaajat aloittavat samalta viivalta. Muihin selin oleva peili määrää esimerkiksi kaikkien joiden vaatteissa on vihreää tai kaikkien jonka hiukset ovat poninhännällä (tms.) astumaan kaksi askelta eteenpäin. Kaikki tekevät niin kuin peili käskee. Tässäkin versiossa peili voi äkkiä kääntyä, jolloin muiden on oltava liikkumatta. Se joka etenee ensimmäisenä koskettamaan peilin selkää on uusi peili.

## Lähteet

## Aiheesta muualla
*PeiliKoulut Liikkeelle
Suomi–Nicaragua-seura

**Suomi-Nicaragua-seura** on vuonna 1981 perustettu, Nicaraguan ja Suomen välinen ystävyysseura, joka ylläpitää maiden välisiä yhteyksiä ja erilaisia kehitysyhteistyöprojekteja. Seura järjestää mm. matkoja Nicaraguaan ja maahan liittyviä tapahtumia. Järjestössä on tällä hetkellä noin 370 jäsentä. 
Suomi-Nicaragua-seura on Kepan jäsen.

## Rahoitus

Opetus- ja kulttuuriministeriö myöntää valtakunnallisten ystävyysseurojen toimintaan yleisavustuksia eli vuotuiseen toimintaan tarkoitettuja toiminta-avustuksia. Ehtona on, että toiminta on vakiintunutta sekä yhteiskunnallisesti ja kulttuuripoliittisesti vaikuttavaa. Eduskunta päättää vuosittain, minkä enimmäissumman ministeriö käyttää avustuksiin. Vuosina 2012–2020 ministeriö on myöntänyt Suomi–Nicaragua-seuralle yleisavustuksia valtakunnalliseen ystävyysseuratoimintaan seuraavasti:

## Lähteet

## Aiheesta muualla
*Seuran kotisivut
Uvs

**Uvs** () on yksi Mongolian 21 provinssista. Se sijaitsee maan luoteisosassa ja rajautuu Zavhanin, Hovdin ja Bajan-Ölgiin provinsseihin sekä pohjoisessa Venäjään. Siellä on vuoden 2010 väestönlaskennan mukaan 72&nbsp;906 asukasta ja sen pinta-ala on 69&nbsp;600 neliökilometriä. Provinssin pääkaupunki on Ulaangom.

Provinssi on saanut nimensä Uvsjärveltä, joka on maan suurin.

## Aluejako
Provinssi on jaettu 19 pienempään osaan, sumiin. Ne ovat:

## Kuvia

Tiedosto:Uvs-Nuur Hollow, Mongolia, Russia, Landsat-7 CROP.jpg|Uvsjärvi satelliittikuvassa
Tiedosto:Uvs núr.JPG|Uvsjärven rantaa
Tiedosto:Hrdina Giván.JPG|Ulaangomin kaupunkia


## Lähteet

## Aiheesta muualla

* Provinssin internetsivut
Hovd

**Hovd** () on yksi Mongolian 21 provinssista. Se sijaitsee maan länsiosassa ja rajautuu Bajan-Ölgiin, Uvsin, Zavhanin ja Govi-Altain provinsseihin sekä etelässä Kiinaan. Siellä on vuoden 2010 väestönlaskennan mukaan 76&nbsp;252 asukasta ja sen pinta-ala on 76&nbsp;100 neliökilometriä. Provinssin pääkaupunki on Hovd.

## Aluejako
Alue jakautuu 17 pienempään osaan, sumiin. Ne ovat:

 Provinssin pääkaupunki Hovd muodostaa oman, Žargalant-nimisen sumin. Sitä ei tule sekoittaa siitä erilliseen Hovdin sumiin.

## Kuvia

Tiedosto:Dörgön Nuur lake, West Mongolia, Khovd aimag, ovoo at the southern shore.JPG|*[[Ovoo]]* Dörgönjärven rannalla
Tiedosto:Altai landscape - panoramio.jpg|Altaivuoriston reunavuoria
Tiedosto:The Buyant River.jpg|Bujantjoki Hovdissa


## Lähteet

## Aiheesta muualla

* Provinssin internetsivut
Formaliini

**Formaliiniksi** ( tai *formol*) kutsutaan formaldehydin vesiliuosta, jossa formaldehydiä on 37–55 %. Vedessä formaldehydi esiintyy formaldehydihydraattina H2C(OH)2.  Liuokseen on usein lisätty metanolia polymeraatioinhibiittoriksi 5–15 %. Formaliinia käytetään yleisesti desinfiointiin sen bakteereja tappavan vaikutuksen vuoksi.

Formaliinia on käytetty kotitaloudessa tartuntatautien jälkeisessä desinfioinnissa ja tuhoeläinten torjunnassa joko haihduttamalla sitä kuumennuksen avulla tai ruiskuttamalla hyvin lämmitetyn asunnon sisäpintoihin 2-prosenttisena liuoksena ja pitämällä tilat sitten suljettuina vuorokauden ajan. Puutarhanhoidossa formaliinilla on torjuttu kasvitauteja kylvösiemenistä ja puutarhakasveista. Formaliinia sisältävää lysoformia on käytetty haavanhoidossa ja hikoilua vastaan. Formaliinilla on ollut tärkeä sija myös filmiin perustuvassa valokuvauksessa, muiden kuin elintarvikkeiden säilöntäaineena sekä väri- ja kehruuteollisuudessa.

## Lähteet

## Aiheesta muualla
*
Maybach

**Maybach Manufaktur** oli saksalainen loistoautojen valmistaja. Yrityksen perusti aiemmin Gottlieb Daimlerin yrityskumppanina Daimler-Motoren-Gesellschaftilla toiminut Wilhelm Maybach ja hänen poikansa vuonna 1909. Mercedes-Benz valmistaa nykyään Maybach-brändillä hyvin ylellisiä, erikoisvarusteltuja Mercedes-Benz S-sarjaisia Mercedes-Maybach-autoja.

## Historiaa
### Alku

Wilhelm Maybach (1846–1929) perusti 1920-luvulla *Maybach-Motorenbau GmbH* -nimisen yrityksen, joka tunnettiin maailmansotien välisenä aikana aikansa laadukkaimpien autojen valmistajana, jolle tyypillistä oli tekninen edistyksellisyys. Toisen maailmansodan aikana kaikki saksalaiset panssarivaunut oli varustettu Maybach-moottoreilla, joista kuuluisin lienee Tigerissä ja Pantherissa käytetty HL 230. Vuonna 1966 Maybach-Motorenbau yhdistyi Daimler-Benzin kanssa, jonka jälkeen se tunnettiin nimellä Maybach Mercedes-Benz Motorenbau GmbH. Vuonna 1969 yhtiön nimeksi tuli Motoren- und Turbinen-Union Friedrichshafen GmbH, eli MTU.

### Paluu

Daimler (entinen *DaimlerChrysler*) otti Maybach-nimen käyttöön vuonna 2002 tuotantoon tulleelle kalleimmalle automallilleen. Ne olivat Maybach 57 ja 62. Perustetun yrityksen nimeksi tuli Maybach Manufaktur. Myöhemmän ajan Maybachit perustuivat pääosin Mercedes-Benzin tekniikkaan. 

Auton hinta oli (vuonna 2006) verottomana noin 300&nbsp;000&nbsp;euroa. Suomessa mallin 62 myyntihinta oli 680&nbsp;000 euroa, ja mallin 57 hinta 575&nbsp;850 euroa.

Rengasvalmistaja Fulda esitteli vuonna 2005 Exelero-nimisen konseptiauton. Kyseessä on massiivinen 5,7-metrinen Coupé-korinen auto jonka Maybach valmisti Fuldan tilauksesta merkin erikoisrenkaita varten.

Ensimmäinen Maybach tuotiin Suomeen 3.7.2003 Seinäjoen KäyttöAutoon. Auto tuotiin Saksasta sitä varten valmistetulla kuorma-autolla erikoiskuljetuksena. Autoa ei saanut käsitellä ilman tietynlaisia hanskoja ja haalareita. Matkantekoa seurattiin taukoamatta GPS-paikannusjärjestelmällä.

Auton pituus on 6,2&nbsp;metriä ja tehoa turboahdetussa V12-moottorissa on 550&nbsp;hv, ja auton omapaino on 2&nbsp;855&nbsp;kg. Varustukseen kuuluu muun muassa samppanjajääkaappi, kallistuvat lentoistuimet, himmentyvä lasikatto, tv-monitorit ja mittaristot takapenkkiläisille ja napin painalluksella sulkeutuvat takaovet. Autoa ei ostettu kaupasta, vaan se piti käydä itse tehtaalla tilaamassa.

### Mercedes-Maybach
Merkin valmistus päätettiin lopettaa vuonna 2011, ja viimeinen auto valmistui vuonna 2012. Maybach-brändi teki paluun 2014 muodossa **Mercedes-Maybach**. Ensimmäinen uusi Maybach oli Mercedes-Maybach S 600, joka perustuu Mercedes-Benz S-sarjaan.

Daimler esitteli helmikuussa 2017 Mercedes-Maybach G650 Landauletin, joka on Mercedes-Benz G-sarjan erikoisversio. Auto on koriltaan sekoitus katumaasturia ja landauletia.

## Mallit
* Mercedes-Maybach S 600
* Mercedes-Maybach S 650 Cabriolet
* Mercedes-Maybach G650 Landaulet

## Lähteet

## Aiheesta muualla

* Autowiki: Maybach-artikkeli
* Valmistajan kotisivut 
* ''Europaluxury'' - Prestigious European cars
Kiki Djan

**Kiki Djan** (7. kesäkuuta 1957 – 10. kesäkuuta 2004) oli ghanalainen muusikko. Hän aloitti pianon soittamisen viisivuotiaana. 1970-luvulla hän toimi kosketinsoittajana maailmanmusiikkiyhtye Osibisassa. Myöhemmin Djan aloitti soolouran. Vuonna 1979 hän teki yhdessä Kofi Aryivorin kanssa kappaleen ”24 Hours in a Disco”, joka pääsi listoille Yhdysvalloissa ja Yhdistyneessä kuningaskunnassa.

Djan tuli myöhempinä vuosinaan riippuvaiseksi huumausaineista. Hän kuoli AIDSiin Ghanassa kesäkuussa 2004.

## Lähteet
Nova Roma

**Nova Roma** () on 1998 perustettu mikrovaltio, jonka tarkoituksena on elvyttää muinainen Rooman valtakunta. Sillä on oma perustuslaki, lainsäädäntö, hallinto ja jopa yliopisto. Valtiojärjestys perustuu Rooman tasavaltaan.

Kesäkuussa 2005 Nova Romalla oli 2478 jäsentä, joista 1521 oli kansalaisia (aktiivisia *[[vero]]n* maksaneita jäseniä).

## Aiheesta muualla
* Nova Roma
Vitali Štšerbo

**Vitali Venediktovitš Štšerbo** (, , s. 13. tammikuuta 1972 Minsk, Valkovenäjän SNT, Neuvostoliitto) on valkovenäläinen telinevoimistelija, yksi kautta aikain menestyneimpiä lajissaan, kuusinkertainen olympiavoittaja ja 14-kertainen maailmanmestari.

Štšerbo voitti urallaan kuusi olympiakultaa ja 14 maailmanmestaruutta. 20-vuotiaana 1992 Barcelonan olympialaisissa hän voitti kuusi kultamitalia, IVYn yhdistyneen joukkueen edustajana: kuusiottelussa, nojapuilla, hevosella, renkailla, hypyssä ja joukkuekilpailussa. 1996 Atlantassa hän voitti neljä pronssia: moniottelussa, rekillä, nojapuilla ja hypyssä.

Maailmanmestaruuskilpailuista Štšerbo voitti kaikkiaan 14 kultaa, seitsemän hopeaa ja viisi pronssia.

Sittemmin Štšerbo on muuttanut vaimonsa ja lastensa kanssa Yhdysvaltoihin, jossa hänellä on oma kuntosaliyritys. Vuonna 2001 hän sai Yhdysvaltain kansallisuuden.

## Lähteet

## Aiheesta muualla
*Štšerbo KOK:n sivulla (englanniksi)
*Štšerbosta kertova artikkeli (venäjäksi)
Selenge

**Selenge** () on yksi Mongolian 21 provinssista. Se sijaitsee maan pohjoisosassa Ulan Batorin pohjoispuolella ja ympäröi kokonaisuudessaan Darhan-Uulin provinssia. Se rajautuu lisäksi Hentiin, Tövin, Bulganin ja Orhonin provinsseihin sekä pohjoisessa Venäjään. Siellä on vuoden 2010 väestönlaskennan mukaan 95&nbsp;804 asukasta ja sen pinta-ala on 41&nbsp;200 neliökilometriä. Provinssin pääkaupunki on Sühbaatar.

Provinssi on saanut nimensä Selengajoelta.

## Aluejako
Provinssi jakaantuu 17 pienempään alueeseen, sumiin. Ne ovat:

## Kuvia

Tiedosto:Овоо.jpg|*[[Ovoo]]* Selengessä
Tiedosto:Amarbayasgalant6.JPG|Amarbajasgalantin luostaria
Tiedosto:Sükhbaatar suburbs.jpg|Sühbaatarin kaupunkia


## Lähteet

## Aiheesta muualla

* Provinssin internetsivut
Pete Clemenza

**Peter "Pete" Clemenza** on kuvitteellinen hahmo Mario Puzon romaanissa *[[Kummisetä]]* ja Francis Ford Coppolan ohjaamissa elokuvissa. ''Kummisetä''-elokuvassa Clemenzaa esittää Richard S. Castellano ja Bruno Kirby elokuvassa *[[Kummisetä osa II]]*. Clemenza on italialaisamerikkalaisen rikollisperheen päämiehen apulainen, *caporegime*. 

Pete Clemenza pyytää nuorena samanikäisen Vito Corleonen apua aseiden piilottamisessa heidän asuessaan naapureina New Yorkin italialaiskaupunginosassa 1900-luvun alussa. Tämä on alkusoitto Vito Corleonen nousussa yhdeksi merkittävimmäksi rikollisjohtajaksi oliiviöljykaupan, alkoholin salakuljetuksen ja vedonlyönnin järjestämisessä.

Pete toimii yhdessä Sal Tession kanssa *caporegimeinä* Corleonen perheessä uskollisesti Vito Corleonen kuolemaan saakka 1955. Ennen kuolemaansa Don Vito siirtää valtansa pojalleen Michaelille, joka aikoo siirtää Corleonen perheen liiketoiminnat hotelli- ja viihdealalle. Perhe aikoo pitää ainoastaan oliiviöljytoiminnan *Genco Puran*, mutta kaikki muu siirtyy *caporegimeille*, jotka kumpikin voivat perustaa omat perheet reviireilleen.  

Ystävänsä Tession petettyä Corleonen perheen, Clemenza saa vieläkin suuremman osuuden hoidettavakseen, mutta ei ehdi olla päämiehenä pitkään. Peter Clemenza kuolee sydänkohtaukseen vuonna 1957.
Kajsa Bergqvist

**Kajsa Margareta Bergqvist** (s. 12. lokakuuta 1976 Sollentuna, Ruotsi) on entinen ruotsalainen korkeushyppääjä, maailman- ja Euroopan mestari sekä olympiamitalisti. 

## Tausta
Bergqvist vietti lapsuutensa Sollentunassa yhdessä isänsä, äitinsä ja isoveljensä kanssa. Hän harrasti monia lajeja, muun muassa jalkapalloa, lentopalloa, sulkapalloa, uintia ja maastohiihtoa. Kymmenvuotiaana hän siirtyi yleisurheilun pariin, ja harrasti siinäkin useampia lajeja 15 ikävuoteen saakka, jolloin alkoi keskittyä täysipainoisesti vahvimpaan lajiinsa, korkeushyppyyn. Tuolloin hänen seuransa Turebergs FK:n valmentajaksi tuli Bengt Jönsson.

## Urheilu-ura
Vuonna 1994 Bergqvist voitti nuorten MM-hopeaa, 1995 nuorten EM-hopeaa ja 1997 alle 23-vuotiaiden EM-hopeaa. Ensimmäisissä aikuisten arvokilpailuissaan 1995 sisäratojen MM-kisoissa Barcelonassa hän oli 13. ja samana kesänä Göteborgin MM-kisoissa hän karsiutui finaalista.

2000 sisäratojen EM-kilpailuissa hän voitti kultamitalin tuloksella 200. Samana vuonna Sydneyn olympialaisissa hän saavutti pronssia tuloksella 199. 2001 sisäratojen MM-kisoissa maaliskuussa Lissabonissa hän voitti maailmanmestaruuden tuloksella 200. Samana vuonna elokuussa ulkoratojen MM-kisoissa Edmontonissa hän sijoittui pronssille tuloksella 197.

2002 halli-EM-kisoissa Wienissä Bergqvist saavutti hopeaa tuloksella 195, mutta saman vuoden elokuussa Münchenin EM-kisoissa hän voitti Euroopan mestaruuden tuloksella 198. Maaliskuussa 2003 halli-MM-kisoissa Birminghamissa Bergqvist saavutti jo toisen sisäratojen MM-kultansa tuloksella 201. Saman vuoden elokuussa Pariisin MM-kisoissa hän oli jälleen pronssilla. 

2004 alkuvuodesta Bergqvistille tehtiin jalkaleikkaus. Kun hän testasi heinäkuussa hyppykuntoaan Båstadissa, hän loukkasi vasemman akillesjänteensä ja oli loppukauden sivussa. Näin häneltä jäivät väliin Ateenan olympiakisat ja seuraavan talven hallikausi.

Kesäksi 2005 Bergqvist kuntoutui ja huipensi kautensa maailmanmestaruuteen Helsingin MM-kisoissa tuloksella 202.

4. helmikuuta 2006 Arnstadtissa Saksassa Bergqvist hyppäsi uudeksi sisäratojen maailmanennätykseksi 208 cm. Göteborgin EM-kilpailuissa 2006 hän sijoittui kolmanneksi tuloksella 201 cm.

Bergqvist ilmoitti 7. tammikuuta 2008 lopettavansa uransa.

Bergqvist on ollut naimisissa ohjaaja-näyttelijä Måns Herngrenin kanssa. Vuosina 2011–2014 hän seurusteli Kristina Norrbyn kanssa. Bergqvist avioitui vuonna 2016 Hanna Havnen kanssa.

Urheilu-uransa jälkeen Bergqvist on toiminut kommentaattorina SVT:n lähetyksissä Timanttiliigasta.

## Kuvia

Kuva:Bergqvist-eberstadt-2003.jpg|Bergqvist vuonna 2003.
Kuva:Bergqvist 2-Stuttgart2006.jpeg|Bergvist vuonna 2006 Stuttgartissa.


## Lähteet
*

### Viitteet

## Aiheesta muualla

*Virallinen sivu
Elbe

**Elbe** (, , sorb. Łobjo, ) on yksi Keski-Euroopan suurimmista joista ja tärkeä vesiväylä. Se virtaa Tšekin ja Saksan läpi ja laskee Pohjanmereen. Elbe on 1&nbsp;165 kilometriä pitkä. Se oli DDR:n ja Saksan liittotasavallan rajajoki.

Elben estuaari ulottuu Hampurista Cuxhaveniin. Siinä on hiekkasärkkiä ja mutaisia matalikkoja. Pääuoma on merkitty poijuin ja pengerretty. Pääuomaa on syvennetty asteittain 1800-luvun lopun 4,5 metristä 1990-luvun 14,5 metriin. Pääuoman ruoppaus on vähentänyt virtaamaa sivu-uomissa.

Vuorovesi nousee joessa Geesthachtiin Hampuriin yläpuolelle, johon asti joki muuttaa suuntaansa vuoroveden vaiheiden mukaan. Hampurin kohdalla normaali korkeusvaihtelu on 2,4 metriä, mutta myrskyvuoksi voi saada joen tulvimaan kaupunkiin.

## Sivujoet
Elben suurimmat sivujoet ovat Vltava, Saale ja Havel. Muita sivujokia ovat muun muassa Mulde, Eger/Ohře, Elster ja Iser/Jizera. Yksi pienistä sivujoista on Hampurin läpi virtaava Alster. Havelin sivujoki Spree virtaa Berliinin läpi. Myös Kielin kanavan kautta virtaa vettä Elbeen.

## Kuljetusreitti
Joki kulkee muun muassa Dresdenin, Magdeburgin ja Hampurin kautta. Laivaväylä Euroopan kolmanneksi suurimpaan satamaan, Hampurin satamaan, kulkee Elbeä pitkin. Joki on yhteydessä Itämereen Elbe–Lyypekki-kanavan kautta sekä Havelin, Spreen, Spree–Oder-kanavan ja Oderin kautta kuin myös Oder–Havel-kanavaa ja Oderia pitkin. Elbe on lähes koko matkaltaan purjehduskelpoinen: rahtiliikenne on mahdollista aina Tšekin Chvaleticeen, lähelle Pardubiceä asti.

## Elben vesistöalue
Elben valuma-alue on kaikkiaan 148&nbsp;268&nbsp;km². Noin 2/3 alueesta on Saksaa ja noin kolmannes Tšekkiä. Pieni alue kuuluu myös Puolaan ja Itävaltaan.

## Elben vedenlaatu ja kalakannat
Elbe oli yksi Euroopan saastuneimmista joista toisen maailmansodan ja 1980-luvun välillä. 1800-luvulla Hampuri otti juomavettä Elbestä, ja myös viemärit johdettiin sinne. Tämä johti koleraepidemiaan vuonna 1892.

Itä-Saksan ja Tšekkoslovakian teollisuuspäästöt romahtivat talousuudistusten myötä, ja veden laatu parani huomattavasti. Edelleen joessa on paljon levää, ja kun se kuolee alajuoksulla syntyy happikatoa ja kalakuolemia Hampurin seudulla kesäaikaan.

Kemikaalien määrä vedessä on vähentynyt, mutta kaloissa on edelleen sellaisia pitoisuuksia fenoleita ja muita vierasaineita, että niiden markkinoiminen ruokakalaksi on vaikeaa. Ajoittain on puhuttu suosituksista Elben kalan syömisen rajoittamiseksi. Joen varren lämpövoimalaitokset käyttävät jokivettä lauhdutukseen, mikä johtaa paikallisiin lämpenemisiin ja huonontaa kalojen elinoloja.

2000-luvulla joesta on tavattu aiemmin Välimerelle kuuluneita lajeja: paksuhuulikeltti, rusotäplämullo ja sardiini (*Sardina pilchardus*).

## Lähteet

## Aiheesta muualla
Hentii

**Hentii** () on yksi Mongolian 21 provinssista. Se sijaitsee maan itäosassa Ulan Batorin itäpuolella ja rajautuu Dornodin, Sühbaatarin, Dornogovin, Govisümberin, Tövin ja Selengen provinsseihin sekä Ulan Batorin kaupunkiin ja pohjoisessa Venäjään. Siellä on vuoden 2010 väestönlaskennan mukaan 65&nbsp;335 asukasta ja sen pinta-ala on 80&nbsp;300 neliökilometriä. Provinssin pääkaupunki on Öndörhaan.

Hentii tunnetaan alueena, jossa Tšingis-kaani syntyi ja varttui aikuiseksi. 

## Aluejako
Alue jakautuu 18 pienempään osaan, sumiin. Ne ovat:

## Kuvia

Tiedosto:Delun-Boldog 2.JPG|Tšingis-kaanin syntymäpaikkana pidetty Delüün boldog Dadalin sumissa
Tiedosto:Smile and have a happy day Khentii Aimag Family.jpg|Perhe Hentiin provinssissa
Tiedosto:OnonRiver.jpg|Ononjoki Dadalissa


## Lähteet

## Aiheesta muualla

* Provinssin internetsivut
The Cars

**The Cars** oli yhdysvaltalainen uuden aallon rockyhtye. Se perustettiin Bostonissa 1970-luvulla. Yhtyeeseen kuului laulaja ja rytmikitaristi Ric Ocasek, laulaja ja basisti Benjamin Orr, kitaristi Elliot Easton, kosketinsoittaja Greg Hawkes ja rumpali David Robinson. Yhtye teki levytyssopimuksen Elektra Recordsin kanssa vuonna 1977. Ensimmäinen albumi oli *The Cars* vuodelta 1978. Yhtye julkaisi 1970–1980-luvuilla yhteensä seitsemän kulta- ja platinalevyä. Niihin kuuluu myös lokakuussa 1985 julkaistu *Greatest Hits* -kokoelma. Yhtyeen viimeiseksi 1980-luvun studioalbumiksi jäi *Door to Door* vuodelta 1987. Yhtye vahvisti hajoamisensa helmikuussa 1988.

1990-luvun lopulla liikkui huhuja yhtyeen perustamisesta uudelleen, mutta laulaja–basisti Benjamin Orr kuoli haimasyöpään lokakuussa 2000. Vuonna 2010 yhtyeen hengissä olevat jäsenet kuitenkin kokoontuivat Ric Ocasekin johtamina yhteen uuden albumin äänittämiseksi. Seuraavana vuonna julkaistu albumi *Move Like This* nousi seitsemännelle sijalle Yhdysvaltain Billboard-listalla.

## Diskografia
* 
* 
* 
* 
* 
* 
* 

## Lähteet

## Aiheesta muualla
* The Cars Allmusic-sivustolla
Amazonas

**Amazonas** voi tarkoittaa jotakin seuraavista neljästä eteläamerikkalaisten valtioiden osa-alueesta, joiden kaikkien nimi on johdettu Amazonjoesta (*Río Amazonas*). Sana *Amazonia* viittaa Amazon-jokea ympäröivään laajaan sademetsäalueeseen kokonaisuutena. Se on monen Etelä-Amerikan valtion alueella.

* Rio Amazonas, Amazonjoen espanjan- ja portugalinkielinen nimi
* Amazonin allas, alue Amazonjoen ympärillä
* Amazonas (Brasilia) – Brasilian osavaltio, joka on vain osa Brasilian Amazoniaa
* Amazonas (departementti) – Kolumbian *departamento*, joka on vain osa Kolumbian Amazoniaa
* Amazonas (Peru) – Perun lääni (*región*), on kapea vuoristoinen suikale Perun Amazonian luoteisosassa.
* Amazonas (Venezuela) – Venezuelan osavaltio

Muita merkityksiä:
* Amazonas, lautapeli
* Amazonas, brasilialainen moottoripyörä
Vorschmack

**Vorschmack** on itäeurooppalainen liharuoka. Se valmistetaan jauhetusta lihasta, sipulista, vedestä ja anjoviksesta tai sillistä. Suuritöisemmissä ohjeissa liha ruskistetaan ensin ja jauhetaan sitten, helpommissa ohjeissa käytetään jauhelihaa. Liha voi olla lampaan- tai naudanlihaa, ja joissakin ohjeissa mukaan jauhetaan myös sikaa.  Vorschmackia haudutetaan uunissa useita tunteja, ja se tarjotaan uuniperunoiden tai perunamuusin kanssa. Lisukkeisiin kuuluvat myös smetana, etikkasäilykkeet ja snapsi.

Vorschmack mainitaan usein C. G. E. Mannerheimin lempiruoaksi. Mannerheimin kerrotaan tuoneen sen Puolasta, mutta ruoan alkuperästä on muitakin käsityksiä.

Alkuperäinen vorschmackin valmistustapa on saanut rinnalleen erityisesti retkeilyssä ja veneilyssä käyttökelpoisen nopeasti valmistuvan ”veneilijän vorschmackin”, jossa liha korvataan purkitetulla kypsällä lampaan-, poron-, sian- ja naudanlihalla sekä tähän lisättävällä sipulilla, valkosipulilla, smetanalla, anjoviksella ja tomaattisoseella. Tämän reseptin on kehittänyt jo 1970-luvulla keittiömestari Eero Mäkelä.

Sana *Vorschmack* tarkoittaa sananmukaisesti saksaksi esimakua.

## Lähteet

## Aiheesta muualla
*Savoyn Pyhä Vorschmack , Viisi Tähteä
Lenkkimakkara

**Lenkkimakkara** on vaalea homogeenisen makkaramassan muodostama ruokamakkara, paksumpi kuin nakki. Se on usein lenkin muotoinen, koska se on aikoinaan kypsennetty vartaaseen pujotettuna. Muoto on antanut makkaralle nimen. Lenkkimakkaraa käytetään enimmäkseen ruoanvalmistukseen palasina, esimerkiksi makkarakastikkeeseen tai makkarakeittoon. Sitä voi myös grillata tai valmistaa uunimakkaraksi, mutta toisin kuin grillimakkaran kuori, lenkkimakkaran kollageeni- tai muovikuori ei ole tarkoitettu syötäväksi. Lenkkimakkaraa voi käyttää myös kylmänä arkisiin voileipiin tai salaattiin.

Lenkki- ja grillimakkaroita tavataan lämmittää hiili-, kaasu- ja sähkögrilleissä. Lenkkimakkaraa valmistetaan usein myös uunissa tai saunan kiukaalla lämmittämällä, jolloin makkara usein kiedotaan folioon. Makkaraa lämmitetään syötäväksi toisinaan myös mikroaaltouunissa tai paloiteltuna paistinpannulla.

Kesäisin makkaroiden grillaaminen grillissä on suosittua. Makkaroita voidaan paistaa nuotiolla tai sisätiloissa takassa. Erityisesti juhannus on Suomessa makkaran sesonkiaikaa.

## Katso myös
* Falukorv
* HK Sininen Lenkki
* Suomimakkara

## Lähteet

## Kirjallisuutta
* Vuorela, Toivo 1961. Die finnischen Würste (Studia Fennica, Revue de linguistique et d'ethnologie finnoises, Tome IXe) Helsinki: Suomalaisen kirjallisuuden seura

## Aiheesta muualla
* Rahola, Jaakko: Makkarasanoja
Mustikkapiirakka

**Mustikkapiirakka** on uunissa paistettava leivonnainen, joka koostuu taikinapohjasta ja mustikoista. Taikina on yleensä muro-, sokerikakku- tai pullataikinaa. Mustikoiden sekaan sekoitetaan usein perunajauhoja ja sokeria, jotta ne muodostavat uunissa kiinteämmän massan joka ei valu. Mustikkakerroksen päälle voidaan vielä taiteilla nauhoja piirakkataikinan tähteistä. Mustikkapiirakka tarjotaan usein vaniljakastikkeen kera. Mustikkapiirakan pohja voidaan tehdä myös rahkapiirakan pohjan tavoin. Piirakan pohja on usein samanlainen kuin sokerikakkujen tai pullaleivonnaisten pohja ja usein käytetään myös murotaikinaa. Mustikkapiirakasta on tehty useita versioita, kuten vegaaninen ja maidoton versio.
## Lähteet

## Aiheesta muualla
Joey Zasa

**Joey Zasa** on  kuvitteellinen amerikanitalialaisen rikollisperheen päämies Francis Ford Coppolan ohjaamassa elokuvassa *[[Kummisetä osa III]]* (1990). Häntä näyttelee elokuvassa Joe Mantegna. 

Joey Zasa on perinyt Corleonen perheen liiketoiminnat 1970-luvulla ja ottanut palvelukseensa Vinnie Mancinin, joka on edesmenneen mafioso Sonny Corleonen poika. Vinnien setä Michael Corleone on siirtänyt perheen liiketoiminnat laillisiin säätiöihin, mutta omaa vielä vaikutusvaltaa rikollisperheiden neuvostossa.

Zasa joutuu riitoihin Michaelin kanssa ja yrittää toisen rikollispäällikön Don Altobellon kanssa raivata Corleonen ja muut vanhemmat mafiapäälliköt pois tieltään. Kummisetä-elokuville tyypillisessä verilöylyssä Michael Corleone ja Vincent Mancini onnistuvat kuitenkin pakenemaan.

Michael Corleonen jouduttua sairaalaan, isänsä tempperamenttisen ja väkivaltaisen luonteen perinyt Vinnie tappaa Zasan.
Don Altobello

**Don Osvaldo ”Ozzie” Altobello** on kuvitteellinen hahmo Francis Ford Coppolan ohjaamassa elokuvassa *[[Kummisetä osa III]]*. Häntä näyttelee elokuvassa Eli Wallach. Don Altobello italialais-amerikkalaisen rikollisperheen päämies. 

Don Altobello on edesmenneen Vito Corleonen hyvä ystävä ja tämän pojan Michael Corleonen tukija. Michaelin siirryttyä lailliseen liiketoimintaan ja saatua merkittävän aseman kansainvälisessä Vatikaanin vaikutuspiirissä olevasta yrityksetä Don Altobello pyytää Michaelia ottamaan muut New Yorkin rikollisperheet mukaan. Michaelin kieltäydyttyä Altobello kääntyy Joey Zazan puoleen, joka järjestää verilöylyn. Monet rikollisjohtajat kuolevat, mutta Michael Corleone pelastuu veljenpoikansa Vincent Mancini-Corleonen avulla.  

Don Altobello liittoutuu Vatikaanissa vaikuttavien Corleonen vastustajien kanssa ja yrittää murhauttaa tämän. Elokuvan loppukohtauksessa, jossa murhayritys epäonnistuu, Corleonen sisar Connie Corleone myrkyttää Don Altobellon makupaloilla.
Belomorskin piiri

**Belomorskin piiri** () on yksi Karjalan tasavallan hallintopiireistä. Se kuuluu Vienan Karjalaan ja sijaitsee tasavallan itäosassa Vienanmeren rannalla kuuluen. Piiri ulottuu idässä Karjalan tasavallan ja Arkangelin alueen väliselle rajalle. Karjalan tasavallassa piiri rajoittuu etelässä Segežan piiriin, lounaassa Muujärven piiriin, lännessä Kalevalan kansalliseen piiriin ja pohjoisessa Kemin piiriin. Piirin hallinnollinen keskus on Belomorsk. Piirin pinta-ala on 12 982 km² Piirissä ilmestyy paikallislehti *Belomorskaja Tribuna*.

## Paikallishallinnolliset osat
Belomorskin piiriin kuuluu 5 paikallishallinnollista yksikköä: yksi kaupunkikunta (ven. *gorodskoje poselenije*) ja neljä maalaiskuntaa (ven. *selskoje poselenije*).

Kaupunki:
* Belomorsk (hallinnollinen keskus)

Maalaiskunnat:
* Kesäjoki
* Njuhtša
* Sosnavitsa
* Suma

Muita asutuskeskuksia ovat Hvoinyi, Kevättämäjärvi, Kuolisma, Lehto, Malenga, Pušnoi, Suiku, Suikujärvi, Tunkua, Uiunsaari, Uskela, Uusi Maasjärvi, Virantajärvi, Virma ja Zolotets.

## Historia

Piiri muodostettiin Sorokan piirin nimellä 29. elokuuta 1927, jolloin siihen liitettiin Sorokan, Suman, Kuolisman, Njuhtsan ja Laapinan kunnat sekä osia Vojatšun, Petrovo-Jamin ja Suikujärven kunnista. Piirin nimi vaihtui Belomorskin piiriksi vuonna 1938, jolloin sen hallinnollisen keskuksen nimi Sorokka muuttui Belomorskiksi. Vuosina 1930–1945 Segežan piiri oli lakkautettuna ja osa sen alueesta kuului Sorokan piirin. Tunkuan piiri lakkautettiin 1960-luvulla ja liitettiin Belomorskin piiriin.

## Lähteet

## Aiheesta muualla

*
Benjamin Orr

**Benjamin Orr** (8. syyskuuta 1947 – 3. lokakuuta 2000) oli yhdysvaltalaisen rockyhtyeen The Carsin basisti ja yksi laulajista. Hänen ristimänimensä oli Benjamin Orzechowski ja hän syntyi Ohiossa venäläis-tšekkoslovakialaiseen perheeseen. Molemmat Orrin vanhemmista olivat muusikkoja. 

Orr opetteli lapsena soittamaan lukuisia soittimia, kuten kitaraa, bassokitaraa, kosketinsoittimia ja rumpuja. 1970-luvulla Orr soitti yhtyeessä Cap'n Swing, joka esiintyi lähinnä bostonilaisilla yökerhoilla. Yhtyeen hajottua vuonna 1975 Orr perusti uuden aallon rockyhtye The Carsin. Hän oli siinä helmikuuhun 1988 saakka, jolloin yhtye hajosi. 

The Carsin hajoamisen jälkeen Orr lähti soolouralle ja perusti kolme uutta yhtyettä. Huhtikuussa 2000 hänellä todettiin haimasyöpä, johon hän kuoli saman vuoden lokakuussa.
Hestia

**Hestia** () oli kreikkalaisessa mytologiassa kotilieden, perhe-elämän ja valtiollisen elämän suojelija ja oli yksi 12 olympolaisesta jumalasta, kunnes luovutti paikkansa Dionysokselle. Hän oli Kronoksen ja Rhean tytär ja pysyi neitsyenä ikuisesti, vaikka Apollon (mies) ja Poseidon (mies) yrittivät lähennellä. Hestiasta ei ole monia tarinoita, vaan hän on melko väritön hahmo. Roomalaiset samaistivat Hestian heidän omaan jumalaansa Vestaan, jonka valtiollinen rooli oli kuitenkin Hestiaa merkittävämpi.

## Lähteet